**Notă informativă**

**la proiectul de lege privind modificarea unor acte normative**

|  |
| --- |
| **1. Denumirea autorului şi, după caz, a participanților la elaborarea proiectului** |
| Prezentul proiect de lege este elaborat de către Ministerul Finanțelor, ținând cont de propunerile recepționate de la mediul de afaceri, autoritățile publice și alte părți interesate. |
| **2. Condițiile ce au impus elaborarea proiectului de act normativ şi finalităţile urmărite** |
| Republica Moldova pe parcursul anului 2022 s-a confruntat cu o serie de provocări în lanț. Urmările post-pandemice, criza gazelor, conflictul din Ucraina, precum și criza imediată a refugiaților au prins Republica Moldova într-o situație extrem de vulnerabilă, devenind un test de rezistență pentru țara noastră. Astfel, contextul global actual, precum și cel național, reflectă necesitatea identificării soluțiilor optime de racordare la condițiile existente.În temeiul Hotărârii Parlamentului privind declararea stării de urgenţă nr.41 din 24.02.2022 a fost declarată *stare de urgenţă* pe întreg teritoriul Republicii Moldova pentru o perioadă de 60 de zile ţinându-se cont de situaţia legată de securitatea regională şi pericolul la adresa securităţii naţionale.Ulterior, aceasta a fost prelungită prin Hotărârile Parlamentului nr.105 din 21.04.2022, nr.163 din 23.06.2022, nr.245 din 28.07.2002, nr.278 din 06.10.2022, având la bază Rapoartele Comisiei pentru Situaţii Excepţionale a Republicii Moldova privind necesitatea prelungirii stării de urgenţă.Pe perioada stării de urgență au fost instituite o serie de măsuri fiscale și vamale, precum:* scutirea de taxa pentru folosirea drumurilor Republicii Moldova (vinieta), pe perioada stării de urgență a persoanelor posesoare de autovehicule neînmatriculate în Republica Moldova, care intră pe teritoriul Republicii Moldova sau care îl tranzitează dinspre Ucraina;
* deducerea în scopuri fiscale a cheltuielilor aferente donațiilor în scopuri de plasament temporar și gestionarea fluxului refugiaților, efectuate către autoritățile publice, instituțiile publice sau organizațiile necomerciale;
* extinderea termenului limită de prezentare a calculului și de achitare a impozitului pe bunurile imobiliare/impozitul funciar pentru perioada fiscală aferentă anului 2022 de către persoanele juridice și fizice înregistrate în calitate de întreprinzător;
* introducerea unei proceduri simplificate de import a donaţiilor oferite de către persoanele fizice aflate peste hotare;
* suspendarea termenului de aflare pe teritoriul Republicii Moldova a mijloacelor de transport înmatriculate în Ucraina şi declarate prin acţiune.

Politica fiscală și vamală, prin esența sa, reprezintă un ansamblu de măsuri și instrumente elaborate și promovate în vederea acumulării resurselor financiare la bugetul public național care sunt indispensabile pentru satisfacerea necesităților publice, precum și constituie un mijloc important de a aborda aceste provocări actuale și a obţine un viitor durabil.Efectele politicii fiscale și vamale generează un impact intens, masiv și determinant asupra domeniilor social-economice. Totodată, este important să remarcăm faptul că politica fiscală și vamală nu poate în mod independent să asigure soluționarea problemelor cu care se confruntă o economie afectată de criză. Ci, mai cu seamă, reprezintă una din pârghiile aflate la dispoziția statului de a interveni asupra proceselor social-economice, în limita spațiului bugetar disponibil, precum și ținând cont de contextul economic național general.Astfel, principalele obiective propuse în proiectul de lege țintesc spre:* identificarea instrumentelor care ar crea premise pentru creșterea economică a Republicii Moldova;
* revizuirea mecanismelor de calculare și achitare a impozitelor și taxelor în vederea simplificării și clarificării cadrului legislativ, precum și îmbunătății proceselor de raportare fiscală;
* continuarea armonizării legislației naționale la prevederile acquis-ul comunitar;
* îmbunătățirea administrării fiscale și vamale prin extinderea spectrului de instrumente disponibile pentru intervenție, în vederea diminuării economiei tenebre și reducerii interacțiunii dintre contribuabil și funcționarul fiscal.

**Finalitățile urmărite** prin adoptarea proiectului de lege sunt: (1) o legislație fiscală și vamală favorabilă dezvoltării economice;(2) consolidarea veniturilor bugetare în vederea finanțării cheltuielilor publice;(3) susținerea mediului de afaceri.Prin urmare, un obiectiv primordial al Guvernului, în condițiile actuale, este consolidarea veniturilor bugetare printr-o administrare fiscală și vamală eficientă și nu prin majorarea poverii fiscale. În viziunea Ministerului Finanțelor, creșterea încasărilor ca urmare a eficientizării administrării fiscale și vamale denotă o extindere a bazei fiscale prin reducerea economiei tenebre. Astfel, pe lângă faptul că se asigură o majorare a surselor bugetare, aceasta contribuie substanțial la dezvoltarea unui mediu concurențial loial – o condiție indispensabilă pentru dezvoltarea economică sustenabilă.Prioritatea Ministerului Finanțelor în raport cu mediul de afaceri este simplitatea, claritatea și comoditatea procesului de calculare și achitare a impozitelor și taxelor. Reducerea numărului impozitelor și taxelor sau a unor facilități fiscale și vamale este doar o opțiune pe care Guvernul o poate lua în considerație sau nu, în funcție de parametrii bugetari. În schimb, punerea la punct a unui sistem de impozite și taxe just, eficient și cu minimum de incomodități pentru sectorul privat reprezintă o obligație a acestuia. De asemenea, în vederea evitării ambiguităților în aplicarea impozitelor și taxelor este important să fie asigurat un cadru legal fiscal și vamal previzibil și cuprinzător. Astfel, măsurile de politică fiscală și vamală pentru anul 2023 au drept scop să contribuie la soluționarea constrângerilor economice și asigurarea dezvoltării durabile a Republicii Moldova, în contextul proceselor economice și sociale existente.Implementarea măsurilor de politică fiscală și vamală pentru anul 2023 se va realiza prin modificarea cadrului normativ în domeniul respectiv, care este constituit din Codul fiscal, precum și legile conexe acestora.De asemenea, proiectul de lege conține o serie de modificări aferente Codului Vamal nr.95/2021, în vederea asigurării armonizării depline a legislației vamale. În acest sens, se impune necesitatea efectuării unor modificări suplimentare la Codul vamal nr.95/2021, ce ar asigura o armonizare aprofundată cu legislația UE.Adoptarea modificărilor propuse vor asigura o armonizare deplină a legislației vamale și facilitarea procesului de integrare în piața comună a Uniunii Europene. Aceasta din urmă va facilita dezvoltarea în continuare a comerțului internațional, în special cu Uniunea Europeană, prin simplificarea și standardizarea proceselor în domeniul vamal. La fel, modificarea Codului Vamal nr.95/2021 reprezintă un angajament prevăzut în Memorandumul de înțelegere dintre Republica Moldova şi Uniunea Europeană privind asistența macrofinanciară pentru Republica Moldova semnat la Bruxelles la 22 iunie 2022 (a doua tranșă de finanțare). |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
|  Proiectul de lege are drept scop continuarea procesului de armonizare a legislaţiei naţionale cu legislaţia Uniunii Europene, în partea ce ține de armonizarea accizelor la produsele din tutun și băuturile alcoolice. Procesul este progresiv și urmează a fi finalizat în anul 2025. Modificările Codului Vamal nr.95/2021 au drept scop asigurarea armonizării depline a legislaţiei vamale cu legislaţia Uniunii Europene, și anume:1. REGULAMENTUL (UE) NR. 952/2013 AL PARLAMENTULUI EUROPEAN ȘI AL CONSILIULUI din 9 octombrie 2013 de stabilire a Codului vamal al Uniunii (în continuare - Codul vamal al Uniunii);
2. REGULAMENTUL DELEGAT (UE) 2015/2446 AL COMISIEI din 28 iulie 2015 de completare a Regulamentului (UE) nr. 952/2013 al Parlamentului European și al Consiliului în ceea ce privește normele detaliate ale anumitor dispoziţii ale Codului vamal al Uniunii (în continuare - REGULAMENTUL UE 2015/2446);
3. REGULAMENTUL DE PUNERE ÎN APLICARE (UE) 2015/2447 AL COMISIEI din 24 noiembrie 2015 de stabilire a unor norme pentru punerea în aplicare a anumitor dispoziţii din Regulamentul (UE) nr. 952/2013 al Parlamentului European și al Consiliului de stabilire a Codului vamal al Uniunii (în continuare - REGULAMENTUL UE 2015/2447);
4. REGULAMENTUL (CE) NR. 1186/2009 AL CONSILIULUI din 16 noiembrie 2009 de instituire a unui regim comunitar de scutiri de taxe vamale;
5. DIRECTIVA 2007/74/CE A CONSILIULUI din 20 decembrie 2007 privind scutirea de taxa pe valoare adăugată și de accize pentru bunurile importate de către persoanele care călătoresc din țări terțe;
6. Directiva 2009/132/CE a Consiliului din 19 octombrie 2009 de stabilire a domeniului de aplicare a articolului 143 literele (b) și (c) din Directiva 2006/112/CE în ceea ce privește scutirea de la taxa pe valoarea adăugată a anumitor importuri finale de bunuri.
 |
| **4. Principalele prevederi ale proiectului şi evidenţierea elementelor noi** |
| Proiectul de lege prevede norme de modificare a următoarelor acte normative:* Legea cu privire la antreprenoriat și întreprinderi nr.845/1192;
* Legea taxei de stat nr.1216/1992;
* Legea drumurilor nr.509/1995;
* Codul fiscal nr.1163/1997;
* Legea nr.1164/1997 pentru punerea în aplicare a titlurilor I și II ale Codului fiscal;
* Legea nr.1380/1997 cu privire la tariful vamal;
* Legea nr.93/1998 cu privire la patenta de întreprinzător;
* Legea nr.1540/1998 privind plata pentru poluarea mediului;
* Legea nr.489/1999 privind sistemul public de asigurări sociale;
* Legea nr.1056/2000 pentru punerea în aplicare a Titlului VI din Codul fiscal;
* Legea nr.1593/2002 cu privire la mărimea, modul și termenele de achitare a primelor de asigurare obligatorie de asistență medicală;
* Codul civil nr.1107/2002;
* Legea nr.1569/2002 cu privire la modul de introducere și scoatere a bunurilor de pe teritoriul Republicii Moldova de către persoane fizice;
* Legea nr.397/2003 privind finanțele publice locale;
* Codul de executare nr.443/2004;
* Legea nr.220/2007 privind înregistrarea de stat a persoanelor juridice și a întreprinzătorilor individuali;
* Legea nr.93/2017 cu privire la statistica oficială;
* Legea nr.166/2017 cu privire la tichetele de masă:
* Codul Vamal nr.95/2021;
* Legea nr.256/2022 pentru modificarea unor acte normative.

Astfel, propunerile incluse în proiectul politicii fiscale și vamale pentru anul 2023, care includ schimbări conceptuale și sistemice de ordin fiscal și vamal sunt sistematizate și descrise în continuare.**Legea nr.845/1992 cu privire la antreprenoriat şi întreprinderi**Se propune modificarea Legii nr.845/1992 cu privire la antreprenoriat și întreprinderi în vederea diminuării tranzacțiilor în numerar. Modificările propuse vin să complementeze acele modificări ce au fost propuse la Codul muncii pe partea relațiilor de muncă, țintindu-se și alte surse de numerar existente și anume plățile îndreptate în favoarea persoanelor fizice, altele decât salariile și plățile asimilate acestora.Agenții economici vor putea achita în favoarea persoanelor fizice plăți în numerar aferente veniturilor specificate la art.901 din Codul fiscal (venituri din locațiune, arendă, superficie, dividende, royalty) și a oricăror altor venituri impozabile conform art.18 din Codul fiscal (plăți pentru munca efectuată, creșterea de capital, dobânzile, etc.) care se supun în mărime ce nu depășește 10 000 de lei pentru fiecare tranzacție, dar nu mai mult de 100 000 de lei anual.  Totodată, se propune operarea modificărilor care ar cuprinde toate categoriile de entități cu drept de administrare a conturilor de plăți, prestare a serviciilor de plată și emitere de monedă electronică și anume, pe lângă bănci și societăți de plată, se propune a fi prevăzute – societăți emitente de monedă electronică, furnizorii de servicii poștale (licențiați conform Legii nr.114/2012 cu privire la serviciile de plată și monedă electronică). Astfel, modificarea respectivă poartă un caracter redacțional, în contextul în care Legea nr.1265/2000 cu privire la înregistrarea de stat a întreprinderilor şi organizațiilor a fost abrogată.**Legea taxei de stat nr.1216/1992**Modificarea legii respective prevede introducerea unei noi taxe de stat în cuantum de 8000 de lei pentru înregistrarea contractelor de înstrăinare a mijloacelor de transport de către persoanele fizice care nu practică activitatea de întreprinzător, începînd cu a 4 tranzacție pe parcursul unui an calendaristic. Scopul acesteia constă în demotivarea practicării de către persoanele fizice care nu sunt înregistrate într-o formă organizatorico-juridică a activității de comerț ilicit cu mijloace de transport.Totodată, se propune stabilirea mecanismului de constrângere pentru cazurile în care se percepe taxa de stat de la plătitor, dar nu se transferă în termen la buget de stat.**Legea drumurilor nr.509/1995**Se propune completarea Anexei nr.3 „Regulamentul privind condiţiile de amplasare (desfiinţare) a obiectivelor în zona drumului public naţional sau local de interes raional şi/sau în zonele de protecţie ale acestuia” prin definirea unor noi obiective, precum obiectivele de publicitate exterioară și obiectivele comercial-economice (depozite și frigidere agricole și alte construcții cu menire comercial-economică) care sunt amplasate deseori în zona drumurilor publice și utilizează terenurile proprietate publică a statului pentru amenajarea în special a drumurilor de acces către acestea. **Codul fiscal nr.1163/1997** *Concretizări ce vizează noțiunea și conceptul de royalty* Se propune stabilirea regimului fiscal uniformizat al plăților efectuate de către angajator în folosul angajaților inclusiv și în cazul celor efectuate pentru drepturile de autor (royalty). Astfel, plățile efectuate în baza contractului de autor pentru crearea operei audiovizuale, care stabilește transmiterea, în schimbul unei remuneraţii echitabile de către autorii operei către producătorul acesteia a următoarelor drepturi exclusive de valorificare a operei audiovizuale: de reproducere, distribuire, închiriere, demonstrare publică, interpretare publică, etc. să fie impozitate analogic plăților salariale.*Modificarea art.15 din Codul fiscal*Se propune reintroducerea mecanismului de impozitare progresivă a veniturilor persoanelor fizice – cetățeni, prin aplicarea a două cote de impozitare a veniturilor în cuantum de 12 % și 18%.Astfel, proiectul prevede aplicarea impozitului pe venit în cuantum de 12% pentru venitul anual impozabil ce nu depășește 1 mil.lei și respectiv 18% pentru venitul anual impozabil ce depășește 1 mil.lei. Persoanele fizice rezidente care obțin un venit anual impozabil mai mic de 360 mii lei, li se va păstra dreptul de micșorare a cuantumul venitului anual impozabil obținut cu valoarea scutirii personale.**Impactul bugetar** al măsurii propuse va constitui + 94,0 mil. leiTotodată, se propune revizuirea conceptului de impozitare a veniturilor persoanelor juridice aferente activității de întreprinzător și anume, neimpozitarea veniturilor nerepartizate sub formă de dividende. Este important de menționat că, noul concept presupune acordarea unei vacanțe fiscale, pe o perioadă de 3 ani, de la plata impozitului pe venit din activitatea de întreprinzător pentru întreprinderile clasificate ca întreprinderi micro, mici sau mijlocii conform prevederilor Legii nr.179/2016 cu privire la întreprinderile mici și mijlocii, până în momentul repartizării veniturilor respective pentru plata dividendelor.În acest sens, pentru întreprinderile respective, pe o perioadă de 3 ani, se stabilește impozitul pe venit în mărime de 0% din venitul impozabil nedistribuit sub formă de dividende. Astfel, agenții economici vor avea dreptul la aplicarea cotei 0% la impozit pe venit în cazul nedistribuirii dividendelor, iar la momentul repartizării dividendelor, aceștia vor fi supuși obligațiilor fiscale aferente impozitului pe venit în mărime de 12% din venitul îndreptat pentru plata dividendelor și respectiv va asigura reținerea și achitarea unui impozit de 6% din cuantumul dividendelor repartizate.**Impactul bugetar** al măsurii propuse va constitui ( -1 200 mil. lei)*Modificări la art.24 alin.(192) din Codul fiscal*Se propune reformularea alin.(192) în scopul permiterii la deducere a altor tipuri de cheltuieli conform prevederilor prezentului Cod, fără a se limita prin prisma demonstrării acestora ca fiind ordinare și necesare.  *Modificări la art.261 din Codul fiscal*Proiectul prevede majorarea plafonului valorii mijloacelor fixe pentru care se calculează amortizarea în scopuri fiscale de la 6000 lei la 12 000 lei în vederea asigurării concordanței dintre normele contabile și fiscale. Totodată, se propune introducerea metodei de amortizare accelerată pentru întreprinderile mari, prin acordarea acestora a dreptului la deducere în primul an de utilizare a mijlocului fix în cuantum de până la 50% din costul de intrare a acestuia. Pentru următorii ani de utilizare, amortizarea se va calcula prin raportarea valorii neamortizate a mijlocului fix la durata de funcționare utilă rămasă.De asemenea, proiectul prevede introducerea unui nou alineat, alin.(19), în vederea asigurării clarității la calcularea amortizării în scopuri fiscale a mijlocului fix în cazul în care la crearea acestuia a participat un alt mijloc fix.Se propune modificarea *art.351 din Codul fiscal* în vederea acordării dreptului de utilizare a scutirii personale de către angajații din domeniul transportului rutier de persoane în regim de taxi și angajații parcurilor pentru tehnologii informaționale proporțional lunilor de activitate în regimul general de impozitare.*Modificarea art.40 din Codul fiscal*Se propune excluderea necesității de determinare a creșterii sau pierderii de capital în cazul înstrăinării autoturismelor, care au fost în proprietatea contribuabilului cel puțin 3 ani, cu excepția autovehiculelor de colecție de interes istoric sau etnografic rare de colecție.Totodată, în vederea asigurării clarității în partea ce ține de determinarea creșterii de capital la înstrăinarea bunurilor aflate în devălmășie se propune introducerea unor noi prevederi la art.40 din Codul fiscal, potrivit căreia creșterea sau pierderea de capital provenită din vânzare, schimb sau din altă formă de înstrăinare a locuinței – proprietate comună în devălmășie se va determină ca diferența dintre suma încasată și baza valorică a acestor active de către unul dintre proprietari (coproprietari) în baza acordului comun.*Revizuirea principiilor de impozitare a veniturilor nerezidenților*Se propune ajustarea articolelor 70 - 793 din Codul fiscal, în vederea aducerii clarității în raport cu veniturile contribuabilului nerezident a căror sursă este Republica Moldova.Scopul măsurii constă în aducerea clarității aferent regimului de impozitare a veniturilor nerezidenților, precum și eficientizarea administrării fiscale.Pentru nerezidenții care nu desfășoară activitate în Republica Moldova printr-o reprezentanță permanentă, se propune specificarea expresă a faptului că veniturile supuse reținerii la sursa de plată sunt veniturile a căror sursă este Republica Moldova, fără a ține cont de prezența fizică a nerezidentului în țară.Totodată, pentru nerezidenții care desfășoară activitate în Republica Moldova printr-o reprezentanță permanentă, se propune excluderea dreptului de deducere a cheltuielilor administrative suportate de nerezident aferent activității reprezentanței permanente şi înregistrate de reprezentanța permanentă, în limita de 10% din salariu calculat al angajaților acesteia în vederea asigurării echității fiscale în raport cu ceilalți agenți economici care desfășoară activitate de întreprinzător. În acest sens, la determinarea veniturilor atribuite unei reprezentanțe permanente vor fi admise spre deducere cheltuielile legate nemijlocit de obținerea venitului reprezentanței permanente, confirmate documentar conform prevederilor Titlului II din Codul fiscal.*Revizuirea regimului de impozitare a veniturilor din dobânzi achitate în folosul persoanelor fizice rezidente*Proiectul prevede modificarea cuantumului impozitului pe venit reținut la sursa de plată din dobânzile achitate în folosul persoanelor fizice rezidente de către bănci, asociaţii de economii şi împrumut, precum şi emitenţii de valori mobiliare corporative prin majorarea cotei impozitului pe venit de la 3% la 12%. Măsura urmărește unificarea cotei impozitului pe venit pentru dobânzile achitate atât de către bănci, asociații de economii și împrumut precum și emitenții de valori mobilare corporative pentru a asigura un regim de impozitare just și echitabil. Totodată, măsura propusă urmează să producă efecte din 01 iulie 2023.**Impactul bugetar** al măsurii propuse va constitui + 233,5 mil. lei *Cu privire la TVA, se propun măsurile ce urmează*:*Modificarea articolului 96* *din Codul fiscal*Se propune ajustarea pozițiilor tarifare în vederea aducerii în concordanță a acestora cu prevederile aferent modificării Legii nr.172/2014 privind aprobarea Nomenclaturii combinate a mărfurilor.*Modificarea articolului 101 din Codul fiscal*Se propune implementarea începând cu 1 ianuarie 2023 a mecanismului de restituire a TVA acumulat în cont în contextul în care sistemul actual creează dificultăți financiare pentru întreprinderi, dat fiind faptul că agenții economici care nu au statut de exportator, nu au dreptul la restituirea TVA acumulat în cont.Astfel, noul concept va presupune restituirea TVA pentru agenții economici înregistrați în calitate de contribuabili TVA care vor acumula sume TVA spre deducere.Sistemul va avea un impact pozitiv pentru întreprinderi, asigurând majorarea vitezei de circulație a resurselor financiare, creând lichiditățile necesare pentru activitatea economică.*Modificarea articolului 102* *din Codul fiscal*Se propune completarea articolului cu prevederi care ar permite deducerea TVA aferentă procurărilor, anterior atribuite la costuri/cheltuieli pe parcursul anului, dacă valoarea livrărilor anuale scutite de TVA fără drept de deducere nu depășește 5% din cifra de afaceri.*Modificări la articolul 103 din Codul fiscal* Se propune anularea scutirilor de TVA la:* serviciile poștale, cu excepția serviciilor de distribuire a pensiilor, subvențiilor și indemnizațiilor (**impactul bugetar** al măsurii va constitui + 29 mil. lei);
* scuterele cu motor electric de la poziția tarifară 871160900 (**impactul bugetar** al măsurii va constitui +0,7 mil. lei);
* importul și livrarea aeronavelor de la poziția tarifară 8802 40 000, elicopterelor de la pozițiile tarifare 880211000, 880212000, locomotivelor de la pozițiile tarifare 8601, 8602, vagoanelor automotoare pentru calea ferată antrenate în transportul public de pasageri de la poziția tarifară 8603; părților acestora de la pozițiile tarifare 880310000 - 880330000 și 8607 (**impactul bugetar** al măsurii va constitui + 12,9 mil. lei);
* serviciile de leasing operațional sau financiar ale aeronavelor de la poziția tarifară 8802 40 000, elicopterelor de la pozițiile tarifare 880211000, 880212000, locomotivelor de la pozițiile tarifare 8601, 8602, vagoanelor automotoarelor pentru calea ferată antrenate în transportul public de pasageri de la poziția tarifară 8603;
* importul și livrarea deșeurilor și reziduurilor de metale feroase și neferoase, reziduurilor industriale care conțin metale sau aliaje ale acestora și utilizate nemijlocit în activitatea de întreprinzător în Republica Moldova, în vederea eliminării abuzurilor și schemelor depistate în procesul implementării măsurii existente, care urmăreau prejudicierea veniturilor bugetului public național.

*Implementarea regimului de taxare inversă a TVA aferent importului de servicii*Proiectul prevede implementarea regimului de taxare inversă a TVA aferent importului de servicii în conformitate cu pct.4.11 din Planul de Acțiuni al Guvernului pentru perioada 2021-2022, aprobat prin HG nr.235/2021, care are drept scop majorarea vitezei de circulație a resurselor financiare, creând lichiditățile necesare pentru activitatea economică.Mecanismul respectiv presupune excluderea pentru plătitorii TVA a obligației de achitare a TVA aferent importului de servicii cu introducerea simultană a obligației de declarare a sumelor aferente operațiunilor respective la TVA colectat și cu atribuirea sumei respective la deduceri a TVA.În cazul subiecților ce nu dețin statut de plătitor a TVA, obligația fiscală aferentă serviciilor de import se va exercita prin achitarea efectivă la buget a impozitului și depunerea declarației.*Modificarea articolului 104 din Codul fiscal*Se propune aplicarea scutirii de TVA cu drept de deducere pentru serviciile de alimentare cu apă și canalizare, precum și extinderea aplicării scutirilor prevăzute la litera b) inclusiv pentru căsuțele de vacanță, indiferent de subiectul în a cărui gestiune se află acestea.*Modificarea articolului 112 din Codul fiscal*Se propune specificarea expresă a faptului că în cazul în care subiectul anterior a fost înregistrat în calitate de plătitor al TVA, perioada deținerii statutului de plătitor al TVA nu se ia în calcul la aprecierea pragului de înregistrare.*Modificarea articolului 1171 din Codul fiscal*Se propune excluderea obligativității emiterii facturii fiscale în cazul refacturării cheltuielilor compensate în favoarea persoanelor fizice. Totodată, proiectul prevede completarea alineatului (13) din articolul respectiv, prin acordarea dreptului furnizorului să elibereze factura fiscală în termen ce nu poate depăşi 10 zile calendaristice ale lunii următoare celei în care a avut loc livrarea documentată prin avizele de însoțire a mărfurilor, pentru cazurile în care se utilizează sistemul informațional e-factura. Modificarea va permite automatizarea proceselor de evidență a mărfurilor în situațiile în care sunt utilizate avize de însoțire și micșorarea volumului documentației pe hârtie.*Cu privire la accize, se propun măsurile ce urmează.**Modificări la articolul 124 din Codul fiscal*Se propune revizuirea condițiilor de acordare a facilităților la importul mijlocului de transport, prin modificarea alineatului (14) potrivit căruia mijlocele de transport importate cu scutire de la plata drepturilor de import pentru persoanele cu dizabilități ale aparatului locomotor să fie reutilate în modul corespunzător cu agregate necesare şi dotate cu mecanisme speciale pentru adaptarea acestora corespunzător necesităților persoanelor cu dizabilități locomotorii. Modificarea respectivă ar condiționa utilizarea scutirii conform destinației, asigurând folosirea mijloacelor de transport introduse pe teritoriul Republicii Moldova cu scutire de la plata drepturilor de import, exclusiv de către persoanele cu dizabilități ale aparatului locomotor.Totodată, ca urmare a realizării analizei facilităților fiscale și vamale pe parcursul anului 2022, prin prisma eficienței acestora din perspectiva costului bugetar și a efectelor produse, se propun măsuri de optimizare a acestora. Astfel, pentru anul 2023 se propune anularea scutirii de acciză aferentă:1. alcoolului etilic nedenaturat de la poziţia tarifară 220710000, destinat utilizării în industria de parfumerie şi cosmetică.

Anularea scutirii va condiționa dreptul agentului economic de trecere în cont a accizelor achitate la mărfurile supuse accizelor, utilizate în procesul de prelucrare şi/sau de fabricare pentru obţinerea altor mărfuri supuse accizelor, astfel **impactul bugetar** estimativ ar constitui aproximativ + 100 mln. lei.1. mărfurilor de la poziţiile tarifare 280430000 (azot) şi 280440000 (oxigen) produse pe teritoriul ţării (**impactul bugetar** al măsurii va constitui + 9,7 mil.lei).

*Modificări la Anexa 1 a Titlului IV din Codul fiscal**Majorarea accizei la alcool etilic*Se propune majorarea cotei accizei la alcool etilic cu 15% pentru anul 2023 conform tabelului prezentat mai jos:

|  |  |  |  |
| --- | --- | --- | --- |
| Denumirea mărfii | Unitatea de măsură | Cota accizelor | Ritmul de creștere |
| Cota accizei actuală din Codul fiscal 2023 (lei) | Propunere Cota accizei pentru anul 2023 (lei) |
| Alcool etilic | Alcool absolut | 120,77 | 138,89 | +15% |

  **Impactul bugetar** al măsurii va constitui + 60,3 mil.lei *Majorarea accizelor la produsele din tutun*Conform angajamentelor prevăzute în acordul de Asociere RM-UE, cotele accizelor în Republica Moldova urmează a fi alineate la cerințele minime ale Directivei 2011/64/UE a Consiliului din 21 iunie 2011 privind structura și ratele accizelor aplicate tutunului prelucrat (în speță minimum de 90 de euro/1000 de țigarete) pînă în anul 2025.Scopul măsurii:Creșterea accizelor la produsele din tutun este determinată de următorii factorii:1. Maximizarea veniturilor bugetare;2. Reducerea treptată a consumului;3. Angajamentele din Acordul de Asociere RM – UE (cota minimă 90 de euro în anul 2025);4. Cotele în țările vecine, riscuri de contrabandă.Având în vedere parametrii expuși mai sus, se propun următoarele cote ale accizelor pentru anul 2023:

| Denumirea mărfii | Unitatea de măsură | Cota accizelor |
| --- | --- | --- |
| 2021 | 2022 | 2023 | 2023 |
| Cotele actuale din Codul fiscal | Proiect |
| Ţigări de foi (inclusiv cele cu capete tăiate) şi trabucuri, care conţin tutun | 1000 bucăţi/ valoarea în lei | 41% | 41%, dar nu mai puţin de 959 lei | 41%, dar nu mai puţin de 1103 lei | 41%, dar nu mai puţin de 1198,75 lei |
| Tigari cu filtru | 1000 bucăţi/ valoarea în lei | 621 lei+13%,dar nu maipuţin de834 lei | 715 lei+13%,dar nu maipuţin de959 lei | 822 lei+13%,dar nu maipuţin de1103 lei | 893,75 lei lei+13%,dar nu maipuţin de1198,75 lei |
| Tigari fără filtru: |  |  |  |  |  |
| ovale cu lungimea de pînă la 70 mm | 1000 bucăţi/ valoarea în lei | 621 lei+13%,dar nu maipuţin de834 lei | 715 lei+13%,dar nu maipuţin de959 lei | 822 lei+13%,dar nu maipuţin de1103 lei | 893,75 lei+13%,dar nu maipuţin de1198,75 lei |
| cu muștiuc, altele | 1000 bucăţi/ valoarea în lei | 621 lei+13%,dar nu maipuţin de834 lei | 715 lei+13%,dar nu maipuţin de959 lei | 822 lei+13%,dar nu maipuţin de1103 lei | 893,75 lei+13%,dar nu maipuţin de1198,75 lei |
| Alte ţigări de foi, trabucuri şi ţigarete conţinând înlocuitori de tutun | 1000 bucăţi/ valoarea în lei | 41% | 41%, dar nu mai puţin de 959 lei | 41%, dar nu mai puţin de 1103 lei | 41%, dar nu mai puţin de 1198,75 lei |
| Tutun pentru fumat, alte tutunuri şi înlocuitori de tutun, prelucrate; tutunuri „omogenizate” sau „reconstituite”; extracte şi esenţe de tutun | kilogram | 157,80 lei | 165,70 lei | 174 lei | 174 lei |
| Tutun tăiat fin destinat rulării în ţigarete | kilogram | 1260 lei | 1323 lei | 1389 lei | 1389 lei |
| Rezerve din tutun pentru dispozitive de încălzire a tutunului | 1000 bucăți | 834 lei | 959 lei | 1103 lei | 1198,75 lei |
| Cartuşe şi rezerve pentru ţigarete electronice; preparate destinate utilizării în cartuşe şi rezerve pentru ţigarete electronice | litru |  | 1957 lei | 2055 lei | 2446,25 lei |

Conform scenariului propus pentru anul 2023, mărimea accizului va crește cu 25 % pentru:- țigaretele cu filtru și fără filtru;- rezerve din tutun pentru dispozitive de încălzire a tutunului;* țigări de foi (inclusiv cele cu capete tăiate) şi trabucuri, care conţin tutun;
* alte ţigări de foi, trabucuri şi ţigarete conţinând înlocuitori de tutun.

În acest sens, mai jos se prezintă viziunea de creștere a cotei accizelor până în anul 2025 la produsele din tutun (țigarete și rezerve din tutun pentru dispozitive de încălzire a tutunului). Este important de menționat că aceasta reprezintă o viziune care poate suporta modificări în contextul diferitor factori naționali și regionali.***Viziunea pe termen lung a creșterii accizei la produsele din tutun (țigarete și rezerve din tutun pentru dispozitive de încălzire a tutunului)***Impact asupra cetățenilor:* Creșterea prețurilor la produsele din tutun;
* Reducerea consumului.

Majorarea prețurilor va determina reducerea consumului de produse din tutun cu efecte benefice asupra sănătății populației.Modificarea respectivă va asigura creșterea suplimentară a veniturilor pe perioada anului 2023 în mărime de aproximativ +618 mil. lei.  *Revizuirea Titlului V Administrarea fiscală*Se propune *implementarea conceptului ”Prețului de transfer”,* prin completarea Titlului V „Administrarea fiscală” din Codul fiscal cu un capitol nou „Capitolul 112. Reguli speciale la determinarea prețurilor de transfer conform principiului lungimii brațului.” Reglementarea prețurilor de transfer prin stabilirea obligației contribuabilului să reflecte prețul de piață al mărfurilor și serviciilor tranzacționate în cadrul tranzacțiilor controlate cu persoane interdependente, conform principiului lungimii brațului (Arm’s Length Principle), potrivit căruia prețurile utilizate în tranzacțiile între persoane interdependente ar trebui să fie egale cu cele ce s-ar fi perceput între persoane interdependente, în circumstanțe economice similare. Capitolul nou din Codul fiscal va reglementa noțiuni generale ce țin de implementarea conceptului prețului de transfer, modul de întocmire și prezentare a dosarului privind prețurile de transfer, precum și metodele de verificare a acestora.Scopul propunerii constă în eficientizarea pârghiilor de administrare fiscală, prin implementarea instrumentelor analitice pentru determinarea sau evaluarea valorii de piața a tranzacțiilor efectuate între persoane afiliate. *Modificările la articolele 280-2811din Codul fiscal* Se propune excluderea cotei maxime și cotei concrete pentru determinarea impozitului pentru bunurile imobiliare/impozitului funciar, acestea vor fi stabilite de către autorităţile reprezentative ale administrației publice locale o dată la 3 ani.Totodată, în vederea eficientizării mecanismului de administrare a impozitului pe bunurile imobiliare/impozitului funciar, se propune că la prezentarea calculului aferent impozitului respectiv până la 25 septembrie, contribuabilul va ține cont de bunurile imobiliare dobândite până la 31 august inclusiv, iar pentru bunurile dobândite după 31 august a perioadei fiscale respective, calculul impozitului pe bunurile imobiliare se prezintă la Serviciul Fiscal de Stat nu mai târziu de 25 martie a perioadei fiscale următoare celei de gestiune.*Modificări la articolele 2871 și 2873 din Codul fiscal*În vederea excluderii interpretării duale şi asigurării certitudinii fiscale, se propune completarea titlului VI1 din Codul fiscal, cu noţiunea „bunuri imobiliare cu destinație locativă” care specifică atribuirea în scopul aplicării impozitului pe avere doar a obiectelor imobiliare predestinate pentru abitație, precum și majorarea valorii estimate a bunului imobiliar în vederea determinării impozitului pe avere de la 1,5 milioane la 2 milioane.  *Modificări la articolul 301 din Codul fiscal*Se propune modificarea modului de repartizare a taxei pentru extragerea mineralelor utile – 50% din cuantumul taxei se varsă la bugetul local de nivelul întîi și respectiv 50 % din cuantumul taxei se varsă la bugetul local de nivelul al doilea.*Modificări la articolul 352 din Codul fiscal*Se propune revizuirea modului de calculare a taxei pentru folosirea drumurilor de către autovehiculele a căror masă totală, sarcină masică pe axă sau ale căror dimensiuni depăşesc limitele admise. Astfel, în cazul în care încălcarea este depistată pe teritoriul Republicii Moldova, aceasta urmează a fi constatată de către Agenția Națională Transport Auto.Totodată, se propune abrogarea alineatului (8) din articolul respectiv în vederea stabilirii taxei în valuta națională, deoarece în procesul de eliberare a autorizațiilor speciale de transport prin SIA „e-Autorizație transport” se întâmpină dificultăți, în contextul în care sunt prevăzute diferite perioade privind valabilitatea cursului oficial al leului. Prin urmare, reieșind din modificările respecte, Anexa nr.3 la Titlu IX va avea următorul cuprins:„Anexa nr.3**Taxa****pentru folosirea drumurilor de către autovehiculele înmatriculate şi****neînmatriculate în Republica Moldova a căror masă totală, sarcină****masică pe axă sau ale căror dimensiuni depăşesc limitele admise**

|  |
| --- |
|  |
|  |  | În prezent | Propunerea |
| Nr.crt. | Obiectul impunerii | Taxa, euro | Taxa, lei |
| 1 | Eliberarea avizului preliminar şi a autorizaţiei speciale la cerere | 5 | 100 lei |
| 2 | Depăşirea sarcinii masice pe axe admise: |  |  |
|  | a) până la 2 t inclusiv | 0,15 pentru fiecare tonă depăşire x km | 3 lei pentru fiecare tonă depăşire x km |
| b) peste 2 t | 0,30 pentru fiecare tonă depăşire x km | 6 lei pentru fiecare tonă depăşire x km |
| 3 | Depăşirea masei totale admise a autovehiculelor cu încărcătură (fără depăşirea sarcinii masice pe axă) | 0,08 pentru fiecare tonă depăşire x km | 1,6 lei pentru fiecare tonă depăşire x km |
| 4 | Depăşirea dimensiunilor admise cu respectarea condiţiilor pentru sarcina masică: |  |  |
|  | a) lăţimea sau înălţimea până la 50 cm ori lungimea până la 100 cm | 0,2 pentru fiecare km | 4 lei pentru fiecare km |
| b) lăţimea sau înălţimea cu 51−100 cm ori lungimea cu 100–200 cm | 0,3 pentru fiecare km | 6 lei pentru fiecare km |
| c) lăţimea sau înălţimea cu 101−150 cm ori lungimea cu 201–350 cm | 0,5 pentru fiecare km | 10 lei pentru fiecare km |
| d) lăţimea sau înălţimea cu 151−200 cm ori lungimea cu 351–600 cm | 0,7 pentru fiecare km | 14 lei pentru fiecare km |
| e) lăţimea sau înălţimea cu 201−250 cm ori lungimea cu 601–900 cm | 0,9 pentru fiecare km | 18 lei pentru fiecare km |
| f) lăţimea sau înălţimea cu 251−300 cm ori lungimea cu 901−1200 cm | 1,2 pentru fiecare km | 24 lei pentru fiecare km |
| g) lăţimea sau înălţimea cu peste 301 cm ori lungimea cu peste 1201 cm | 1,5 pentru fiecare km | 30 lei pentru fiecare km |
| 5 | Recântărirea autovehiculului sau măsurarea repetată a dimensiunilor după transpunerea încărcăturii | 7,0 pentru o operaţiune | 140 lei pentru o operaţiune |

*Modificări la Capitolul 7 din Titlul IX al Codului fiscal*Se propune completarea denumirii Capitolului cu obiective comercial-economice în vederea includerii acestora în categoria obiectelor supuse impunerii fiscale cu taxa pentru folosirea zonei drumului public şi/sau zonele de protecţie a acestuia din afara perimetrului localităţilor pentru amplasarea obiectivelor de prestare a serviciilor rutiere.În acest sens, se propune modificarea Anexei nr.6 din Titlul IX al Codului fiscal, după cum urmează:

|  |
| --- |
| „Anexa nr.6 **Taxa pentru folosirea zonei drumului public****şi/sau zonelor de protecţie ale acestuia din afara perimetrului localităţilor****pentru amplasarea publicităţii exterioare şi taxa pentru folosirea zonei****drumului public şi/sau zonelor de protecţie ale acestuia din afara****perimetrului localităţilor pentru amplasarea obiectivelor****de prestare a serviciilor rutiere și a obiectivelor comercial-economice**  |
| Nr.crt. | Obiectul impunerii | Unitatea de măsură | Taxa, lei |
| 1 | Examinarea şi perfectarea documentelor, coordonarea deciziilor de proiecte şi eliberarea de prescripţii tehnice | 1 proiect | 90 |
| 2 | Invitarea specialistului la obiect | 1 proiect | 108 |
| 3 | Obiective de publicitate exterioară amplasate în zona drumului public şi/sau zonele de protecţie ale acestuia din afara perimetrului localităţilor | 1 m2 de suprafaţă publicitară | 500 |
| 4 | Obiective de prestare a serviciilor rutiere în zona drumului public şi/sau zonele de protecţie ale acestuia din afara perimetrului localităţilor: |  |  |
| a) staţii de alimentare cu combustibil | 1 contor de evidenţă a combustibilului livrat | 900 |
| 1 m2 suprafaţă teren\* | 16 |
| b) staţii de deservire tehnică | 1 post de prestare a serviciilor\*\* | 900 |
| 1 m2 suprafaţă teren\* | 16 |
| c) puncte de vulcanizare | 1 punct | 360 |
| 1 m2 suprafaţă teren\* | 16 |
| d) unităţi de comerţ cu amănuntul, întreprinderi de alimentaţie publică, structuri de primire turistică cu funcţii de cazare şi de servire a mesei | pînă la 100 m2 | 1800 |
| 1 m2 suprafaţă teren\* | 16 |
| 100 m2 şi mai mult | 3600 |
| 1 m2 suprafaţă teren\* | 16 |
| e) tarabe (puncte comerciale) amplasate în afara localităţilor | 1 tarabă (punct) | 180 |
| 1 m2 suprafaţă teren\* | 16 |
| f) obiective comercial-economice | pînă la 100 m2 | 1800 |
| 1 m2 suprafaţă teren\* | 16 |
| 100 m2 şi mai mult | 3600 |
| 1 m2 suprafaţă teren\* | 16 |
| **Legea nr.1164/1997 pentru punerea în aplicare a titlurilor I și II ale Codului fiscal**Începând cu 01.01.2022, veniturile obținute de persoanele fizice care nu desfăşoară activitate de întreprinzător, din care a fost reţinut şi achitat la buget impozitul în conformitate cu art.901 alin.(35) din Codul fiscal şi veniturile specificate la art.20 lit.y) şi y2) din Codul fiscal sînt pasibile de verificare, în cadrul controalelor fiscale, în cazul în care depăşesc suma de 100 de mii de lei cumulativ pe parcursul unui an fiscal.În acest sens, modificarea propusă la art.24 alin.(36) din Legea nr.1164/1997 are drept scop aducerea în concordanță a prevederilor articolului respectiv cu cele din Codul fiscal.**Legea nr.1380/1997 cu privire la tariful vamal***Modificări la articolul 28 din Legea nr.1380/1997*Se propune anularea scutirii de taxa vamală la:- mărfurile importate clasificate la poziţia tarifară 854810 (deşeuri şi resturi de pile, de baterii de pile şi de acumulatoare electrice; pile şi baterii de pile electrice scoase din uz şi acumulatoare electrice scoase din uz);- aeronavele de la poziţia tarifară 880240000, elicopterele de la poziţiile tarifare 880211000, 880212000, locomotivele de la poziţia tarifară 8601, 8602, vagoanele automotoare pentru calea ferată antrenate în transportul public de pasageri de la poziţia tarifară 8603, părţile acestora de la poziţiile tarifare 880310000 - 880330000 şi 8607.**Legea nr.93/1998 cu privire la patenta de întreprinzător**Potrivit prevederilor Legii nr.93/1998 cu privire la patenta de întreprinzător, desfăşurarea activității de comerț (1.1) Comerţul cu amănuntul la tarabe, tejghele, tonete, în chioşcuri (gherete), pavilioane şi din autovehicule și (1.2) Comerţul cu produse alimentare şi mărfuri uşor alterabile autohtone, cu condiţia respectării cerinţelor sanitar-epidemiologice privind depozitarea, păstrarea şi comercializarea lor, se permite pînă la data de 31 decembrie 2022. Astfel, se propune extinderea termenului de desfășurare a activității de comerț prin intermediul patentelor de la 31 decembrie 2022 – la 01 iulie 2023. Este o măsura care vine în susținerea acestor contribuabili în contextul creșterii prețurilor la resursele energetice, pentru ai ajuta să treacă mai ușor prin sezonul de iarnă 2022-2023. **Legea nr.1540/1998 privind plata pentru poluarea mediului**Se propune ajustarea pozițiilor tarifare în vederea aducerii în concordanță a acestora cu prevederile aferent modificării Legii nr.172/2014 privind aprobarea Nomenclaturii combinate a mărfurilor.**Legea nr.489/1999 privind sistemul public de asigurări sociale**Se propune ca persoanele care au statut de asociat unic, comanditar, acţionar sau manager în societate comercială cu care este încheiat contract individual de muncă să fie asigurate obligatoriu în sistemul public de asigurări sociale.Totodată, proiectul prevede excluderea obligativității prezentării Declaraţiei privind calcularea şi utilizarea contribuţiilor de asigurări sociale de stat obligatorii pe suport de hîrtie sau utilizînd metode automatizate de raportare electronică cu aplicarea semnăturii digitale, precum și specificarea expresă a faptului că persoanele fizice, care în anul de gestiune nu calculează contribuţii de asigurări sociale nu au obligaţia prezentării dării de seamă privind calcularea contribuţiilor de asigurări sociale de stat obligatorii şi evidența nominală a asiguraţilor în sistemul public de asigurări sociale pentru anul respectiv.Modificarea respectivă are drept scop aducerea în concordanţă a prevederilor art.5 alin.(1) cu prevederile reglementate în pct.1.6 din Anexa la Legea nr.489/1999.**Legea nr. 1056/2000 pentru punerea în aplicare a Titlului VI din Codului fiscal**Proiectul prevede modificări la Legea nr.1056/2000 în scopul aducerii în concordanță cu modificările propuse la Codul fiscal în partea ce ține de stabilirea cotelor de impozitare la bunurile imobiliare (terenuri), precum și prezentarea calculului aferent impozitului pe bunurile imobiliare (impozitul funciar).**Legea nr.1593/2002 cu privire la mărimea, modul și termenele de achitare a primelor de asigurare obligatorie de asistență medicală**Modificarea articolului 23 din Legea nr.1593/2022 este argumentată de necesitatea eliminării discriminării și corelarea echității între persoanele fizice ce obțin venit din activitatea pe care o desfășoară, prin perfecționarea mecanismelor de achitare a contribuțiilor în funcție de veniturile reale, fapt ce inclusiv va contribui la creșterea fondurilor AOAM. **Codul civil al Republicii Moldova nr.1107/2002**Modificarea articolului 759 alineatul (1) din Codul civil se propune în vederea acordării dreptului Serviciului Fiscal de Stat de a exercita și valorifica drepturile obținute urmare încheierii unui contract de modificare a termenului de stingere a obligațiilor fiscale cu debitorul, or la moment un astfel de act juridic nu poate fi investit cu formula executorie ce ar permite valorificarea în timp util a creanțelor datorate statului. Această prerogativă legală este acordată la moment doar instituțiilor financiare.**Legea nr.1569/2002 cu privire la modul de introducere şi scoatere a bunurilor de pe teritoriul Republicii Moldova de către persoane fizice**Proiectul prevede modificarea Anexei la legea respectivă ce constă în ajustarea poziției tarifare în vederea aducerii în concordanță a acesteia cu prevederile aferent modificării Legii nr.172/2014 privind aprobarea Nomenclaturii combinate a mărfurilor.**Legea privind finanțele publice locale nr.397/2003**În vederea alocării integrale a volumelor transferurilor pentru infrastructura drumurilor pentru bugetele locale de nivelul întâi cu posibilitatea cumulării acestor mijloace pentru proiecte mai mari de infrastructură, se propune ca pentru bugetele locale de nivelul întâi transferurile pentru infrastructura drumurilor publice locale se vor aloca ca transferuri generale (în sumă absolută și cu titlul definitiv). Pentru bugetele locale de nivelul al doilea păstrarea condiționalității utilizării mijloacelor se va păstra și alocarea tot se va face și în continuare prin transferuri cu destinație specială. Astfel, articolul 11 din Legea nr.397/2003 se completează cu alineatele (8) și (9) ce va reglementa alocarea transferurilor cu destinație generală pentru bugetele locale de nivelul întâi, cu excluderea reglementărilor pentru aceste bugete de la art.12. Totodată, la articolul 12 se ajustează reglementarea că transferurile cu destinație specială sunt alocate doar pentru infrastructura drumurilor de interes raional (municipal), adică doar pentru UAT de nivelul al doilea. De asemenea, se păstrează mecanismul de calcul proporțional numărului populației a transferurilor cu destinație specială pentru bugetele municipale Bălți și Chișinău, deoarece aceste autorități publice locale potrivit prevederilor Legii nr.436/2006 privind administrația publică locală, cumulează competențele APL de ambele nivele, păstrând, totuși destinația specială sau condiționalitatea utilizării acestor transferuri strict pentru drumurile publice locale din teritoriul administrat.**Codul de executare nr. 443/2004***Modificări la articolul 36-37 din Codul de executare*Se propune anularea avansării cheltuielilor de executare ai executorilor judecătorești, precum și acordarea dreptului de contestare a agenților constatatori care conform art.315 din Codul de executare, au dreptul și obligația de a prezenta documente executorii spre executare, dar actualmente sunt lipsiți de dreptul de contestare, acesta fiind pus doar pe seama Serviciului Fiscal de Stat, deși omisiunile în documentele executorii se admit de emitenții acestora.*Modificări la articolul 61 din Codul de executare*Se propune introducerea modificărilor la articolul 61 în vederea evitării restituirii documentelor executorii creditorului – statul (Serviciul Fiscal de Stat) pentru înlăturarea neajunsurilor și prezentarea documentelor executorii spre executare. Emitentul documentului executoriu trebuie să înlăture neajunsurile și respectiv acestuia urmează a-i fi restituit documentul executoriu. Totodată, se propune excluderea Serviciului Fiscal de Stat din raportul juridic litigios în cazul în care documentul executoriu nu corespunde exigențelor legale și acordarea dreptului de parte în proces agentului constatator care admite ilegalități.De asemenea proiectul prevede excluderea posibilității, pe cale judiciară, de a solicita achitarea cheltuielilor de executare înafara procedurilor de executare prevăzute de normele juridice în vigoare și evitarea interpretării ambigue a legislației în vigoare.*Modificări la articolul 86 din Codul de executare*Scopul modificărilor constă în evitarea restituirii documentelor executorii neexecutate sau executate parțial către Serviciul Fiscal de Stat-creditor în procedurile de executare și a le redirecționa direct emitentului în cazul în care nu urmează a fi modificată amenda contravențională sau creanța nu este pasibilă de a fi încasată. Totodată, se propune modificări aferente omiterii lacunei din legislație cu referire la emiterea încheierilor de încasare a cheltuielilor de executare în cazurile în care debitorul este în incapacitate de plată și alinierea Codului de executare la cerințele CtEDO care reglementează că creditorul, inclusiv și statul nu poate răspunde în cazul în care debitorul nu-și onorează obligațiunile.**Legea nr.220/2007 privind înregistrarea de stat a persoanelor juridice și a întreprinzătorilor individuali** Se propune completarea articolului 13 alineatul (1) cu litera g), în vederea eliminării practicilor în cazul în care persoanele cu funcție de răspundere a întreprinderilor insolvabile înregistrează persoane juridice noi, activând în continuare, dar eschivând-se de la onorarea creanțelor debitorului insolvabil. **Legea nr. 93/2017 cu privire la statistica oficială**Proiectul prevede modificarea articolului 19 cu alineatul (11) în vederea completării acestuia cu surse de informații necesare pentru exercitarea atribuțiilor de administrare fiscală, precum și pentru a putea reacționa prompt în eventualitatea identificării unor riscuri de neonorare a obligațiilor fiscale.**Legea nr. 166/2017 cu privire la tichetele de masă**Se propune ajustarea valorii nominale deductibile în scopuri fiscale a unui tichet de masă pentru o zi lucrătoare, în contextul în care potrivit art.4 alin.(3) din Legea nr.166/2017, valoarea nominală a unui tichet de masă, prevăzută la alin.(1), se indexează anual, după caz, la 1 aprilie. Coeficientul de indexare constituie creşterea anuală a indicelui preţurilor de consum pentru anul precedent, determinată în modul stabilit de către Guvern.Astfel, prin prisma proiectului respectiv, se propune ajustarea valorii nominale deductibile în scopuri fiscale a unui tichet de masă pentru o zi lucrătoare de la 35 lei la 40 de lei – cota minimă și de la 55 lei la 70 de lei cota maximă.**Codului Vamal nr.95/2021** **TITLUL I DISPOZIȚII GENERALE**1. Art.1 se propune a fi completat cu un nou alineat (7) ce se referă la superioritatea juridică a acordurilor internaționale în raport cu legislația vamală în domeniul vamal.
2. Noțiunea de „bagaj” (art.5 pct.3) se expune în redacția prevăzută de art.1 pct.5 din REGULAMENTUL UE 2015/2446. Prin această modificare bagajul se referă doar la mărfurile transportate de către persoana fizică ce traversează frontiera, nu și la expedierile prin intermediul altor persoane.
3. Noțiunea de „deșeuri și resturi” (art.5 pct.18) se expune în redacția prevăzută de art.1 pct.41 din REGULAMENTUL UE 2015/2446. Necesitatea includerii și regimul destinației finale rezultă din prevederile art.323 din Codul Vamal care prevede că deșeurile și resturile care rezultă în urma prelucrării sau transformării mărfurilor conform destinației finale prevăzute, precum și pierderile cauzate de factori naturali sunt considerate mărfuri cu destinație finală prevăzută, respectiv acestea cad sub incidența regimului cu destinație finală.
4. Termenul de încălcare semnificativă (art.5 pct.28) se exclude urmând a fi utilizat termenul de încălcare gravă definită conform art.39 alin.(2) din Cod.
5. Modificările la noțiunea de „mărfuri autohtone” (art.5 pct.33) au drept scop aducerea în deplină concordanță cu noțiunea de „mărfuri unionale” definită conform prevederilor art.5 pct. 23 din Codul vamal al Uniunii. Astfel, din categoria de mărfuri autohtone urmează a fi excluse deșeuri formate în urma activităților desfășurate în zonele libere și în Portul Internațional Liber „Giurgiulești”.
6. Noțiunea de „mărfuri fără caracter comercial” (art.5 pct.35) urmează a fi expusă în deplină concordanță cu noțiunea prevăzută în art.1 pct.21 din REGULAMENTUL UE 2015/2446. Astfel, din prevederile ce cad sub incidența noțiunii se exclud mărfurile care nu depășesc limitele expres stabilite de titlul VI (de ex: 300euro/430euro valoarea bunurilor aflate în bagajele personale ale călătorilor). Pe lângă armonizarea deplină a noțiuni aceasta are drept scop evitarea abuzurilor utilizări limitelor neimpozabile, și respectiv a importa mărfuri în scopuri comerciale. La fel, această normă este în concordanță cu prevederile din titlul VI, în care drept condiție este prevăzută existenta caracterului ocazional și nu sunt importate în scopuri comerciale.
7. În scop de concretizare, noțiunea de ”persoană stabilită pe teritoriul vamal„ (art.5 pct.49, în partea ce ține de persoana juridică, urmează să se extindă și asupra persoanelor juridice care au un loc permanent de realizare a activității economice.
8. Modificare noțiunii de ”țară de origine a mărfii” (art.5 pct.70) are drept scop aducerea în concordanță totală cu normele expuse în legislația UE care operează cu termenii de țară sau teritoriu.
9. Se propune excluderea propoziției a doua din articolul 12 alin.(4) privind răspunderea solidară a brokerului vamal în cazul reprezentării indirecte ,,Brokerul vamal răspunde solidar cu debitorul pentru datoria vamală apărută în cazul reprezentării indirecte, precum și răspunde pentru încălcarea legislației vamale și/sau fiscale.” deoarece aceasta este reglementată în art.87 alin.(3).
10. Modificările la articolul 15 alin.(9) se propun a fi revizuite în vederea aducerii în concordanță deplină cu art.8 alin.(2) din REGULAMENTUL UE 2015/2446, și anume acordarea dreptului la replică în termen de 24 de ore urmează să se realizeze și în cazul deciziilor aferente rezultatelor controlului mărfurilor pentru care nu s-a depus o declarație de depozitare temporară, declarație de reexport (la moment doar în cazul nedepunerii notificării sumare sau declarației vamale).
11. Expunerea într-o nouă redacție a articolul 16 alin.(1) lit.a) și b) are drept scop aducerea în deplină concordanță cu ultimele rectificări ale art.11 alin.(1) din REGULAMENTUL UE 2015/2446. Astfel, respectarea condiției de înregistrare și aflarea pe teritoriul vamal pentru acceptarea de către Serviciul Vamal a unei cereri se va efectua doar dacă acest lucru se impune de regimul pentru care este depusă cererea.
12. Scopul modificării art.17 alin.(1) este extinderea termenului maxim pentru luarea deciziilor de la 3 la 6 luni, în cazul necesității consultării Serviciului Vamal cu alte autorități publice, cu o altă autoritate vamală sau cu autorități ale unui stat străin.
13. Excluderea literei i) din art.19 are drept scop acordarea dreptului la replică în cazul când cererea solicitantului nu îndeplinește condițiile prevăzute a art.16 (condiții pentru acceptarea cererii). Dreptul la replică reprezintă o procedură juridică, care se acordă solicitantului unei cereri în cazul luării unei decizii nefavorabile, de a se expune asupra motivelor pe baza cărora urmează a fi luată decizia nefavorabilă.
14. Modificările prevăzute la art.22 alin. (2) au drept scop acordarea dreptului nu și obligarea solicitantului de a indica modalitatea de comunicare a deciziei.
15. Completarea art.33 alin.(12) are drept scop specificarea faptului că deciziile ITO sau IOO prelungite își vor înceta valabilitatea odată ce au fost atinse cantitățile pentru care s-a solicitat decizia prelungită.
16. Completarea Codului vamal cu un nou articol 341 are drept scop transpunerea art.21 din Regulamentul UE 2015/2446 și anume posibilitatea depunerii de către solicitant a unei cereri pentru o decizie privind IOO folosind alte mijloace decât tehnicile electronice de prelucrare a datelor. În acest caz și Serviciul Vamal poate utiliza alte mijloace decât tehnicile electronice de prelucrare a datelor pentru informarea asupra deciziei luate.
17. Art.42 se completează cu alin.(3) care prevede că în cazul în care solicitantul de autorizație AEOC (pentru simplificări vamale) este un broker vamal atunci condițiile de competență și calificări profesionale se consideră a fi îndeplinite.
18. Esența modificării art.44 constă în excluderea competenței Ministerului finanțelor de a stabili mecanismul și procedura de control al legalității, actelor de procedură, deciziilor sau inacțiunilor biroului vamal și/sau postului vamal și ale funcționarilor vamali, ca fiind o funcție improprie Ministerului.
19. Modificării art.45 alin.(7) prin excluderea textului ”dacă legea nu prevede altfel” este necesară întrucât prevederile Codului vamal nu conțin norme specifice de examinare a cererilor anonime, ele nefiind examinate.
20. Expunerea art.48 într-o nouă redacție vizează specificarea faptului neperceperii plăților în cazul controalelor sau altor acțiuni de aplicare a legislației vamale în cadrul zonelor de control vamal permanente.

**TITLUL II** **FACTORII PE BAZA CĂRORA SE APLICĂ DREPTURILE** **DE IMPORT SAU DE EXPORT ȘI ALTE MĂSURI CU PRIVIRE** **LA SCHIMBUL DE MĂRFURI**1. Modificarea prevăzută la art.57 lit.c) se referă la situațiile privind determinarea originii nepreferențiale a mărfurilor, astfel modificarea lit.c) are drept scop transferarea accentului de la măsuri stabilite de instituții responsabile pentru determinarea originii către măsuri aplicate conform legislației.
2. Expunerea într-o formulă nouă a art. 58 alin.(1) și (2) „Originea preferențială a mărfurilor” poartă un caracter redacțional, textul acestuia fiind expus în redacția art. 64 alin.(1) și (2) din Codul Vamal al Uniunii.

Totodată, completarea articolului cu alin.(3) are drept scop de a stabili autoritatea competentă de eliberare a certificatelor de origine preferențială. Similar, art. 65 alin. (3) stabilește autoritatea competentă de eliberare a certificatelor de origine nepreferențială – Camera de Comerț și Industrie. Menționăm că la moment, procedura de eliberare a certificatelor de origine preferențială a mărfurilor este reglementată de Hotărârea Guvernului nr. 761 din 17 septembrie 2014 pentru aprobarea Regulamentului cu privire la completarea, autentificarea, eliberarea şi controlul ulterior al certificatelor de origine preferenţială a mărfurilor, care se propune a fi abrogată prin Regulamentul de punere în aplicare a Codului Vamal.1. Art.60 alin.(2) lit.b) ce se referă la cazurile când mărfurile sunt considerate ca fiind obținute integral într-o singură țară sau teritoriu urmează a fi expusă în redacția art. 44 alin.(1) lit. b) din Regulamentul UE 2015/2446, și anume adăugarea cuvântului „cultivate”.
2. Expunerea într-o nouă redacție a art.61 are drept scop completarea articolului cu alin.(2) în vederea transpunerii art.32 din Regulamentul UE 2015/2446, ce prevede reguli specifice privind modul de determinare a originii pentru o categorie de mărfuri.
3. Necesitatea completării Codului Vamal cu art.611 derivă din transpunerea art.33 din Regulamentul UE 2015/2446 care reglementează când operațiunile de transformare sau prelucrare nu sunt justificate din punct de vedere economic în vederea atribuirii originii mărfurilor din țara sau teritoriul respectiv, și anume:
* scopul operațiunii este evitarea achitării taxelor;
* nu corespund regulilor de prelucrare și transformare ce urmează a fi stabilite în Regulamentul privind punerea în aplicare a Codului vamal pentru categoriile de mărfuri prevăzute de Regulamentul respectiv.
1. Modificările articolului 62 alin.(2) și (3) sunt realizate în conformitate cu art.34 din Regulamentul UE 2015/2446, care prevede modalitatea de determinare a originii în cazul operațiunilor minime.
2. Expunerea într-o nouă redacție a art.69 alin.(4) prevedea excluderea interdicției brokerului vamal de a obține statutul de exportator aprobat, și introducerea normei privind informarea altor țări de către Serviciul Vamal a adresei instituției (Serviciul Vamal) responsabile de controlul declarațiilor de origine întocmite de exportatorii aprobați.
3. La articolul 79 alineatul (2) litera a) este corectată referința condiției de acordare a autorizației de simplificare la determinarea valorii în vamă și anume absența unor încălcări grave sau repetate ale legislației vamale și fiscale, constatate conform procedurii legale, precum și absența infracțiunilor economice legate de activitatea solicitantului, pe perioada ultimilor 3 ani anteriori depunerii cererii.

**TITLUL III** **DATORIE VAMALĂ ȘI GARANȚII**1. Completarea art.87 alin.(1) lit.c) are drept scop armonizarea completă cu art. 77 din Codul Vamal al Uniunii care prevede că ”o datorie vamală la import ia naștere în urma plasării mărfurilor neunionale supuse taxelor la import în liberă circulație, inclusiv în temeiul regimului de destinație finală;
2. Art.88 urmează a fi completat cu alin.(3) care are drept scop transpunerea art.78 alin.(3) din Codul Vamal al Uniunii, și prevede aplicarea normelor ce țin de apariția datoriei vamale și cine este debitor (art.87 alin.(2) - (3)) în cazul reexporturilor în regim preferențial de mărfuri în componența cărora se regăsesc mărfuri neoriginare.
3. Prevederile art.89 urmează a fi revizuite în conformitate cu art.79 din Codul Vamal al Uniunii. Astfel, completarea alin.(1) cu lit.c) are drept scop includerea unei noi situații de nerespectare a obligației cu privire la destinația finală a mărfurilor, ce are drept rezultat apariția unei datorii vamale.
4. Modificarea art.98 se referă la:
* acordarea dreptului (în prezent - obligație) Serviciului Vamal să accepte ca garanția să fie constituită de o altă persoană decât cea de la care este solicitată (alin.(2));
* excluderea transportului mărfurilor pe calea ferată din lista situațiilor pentru care nu se solicită nicio garanție (alin.(8)), cu stabilirea unei norme tranzitorii ce prevede că până la 31 decembrie 2024 nu va fi necesară garanția;
* abrogarea prevederilor referitoare la (i) restituirea garanției și (ii) constituirea garanției de către persoanele fizice care sunt în tranzit având un volum de mărfuri ce depășește norma stabilită, deoarece acestea nu se regăsesc în legislația Uniunii Europene (abrogarea alin.(9) și (10)).
* introducerea unui prag minim al cuantumului drepturilor de import pentru care Serviciul vamal este în drept să nu solicite garanție (transpunerea art.89 alin.(9) din Codul Vamal al Uniunii).
1. Reglementările cu privire la Garant (art.103) se aduc în conformitate cu prevederile art.94 din Codul Vamal al Uniunii și art.151 din Regulamentul (UE) 2015/2447. Astfel, conform modificărilor propuse persoana garant poate fi orice tip de persoană, nu doar juridică, așa cum este prevăzut la moment. La fel, este prevăzută precizarea că garantul se aprobă de Serviciul Vamal, care poate în orice moment să anuleze aprobarea. De asemenea, garantul își poate anula în orice moment angajamentul.
2. Expunerea într-o nouă redacție a art.104 are drept scop introducerea garanțiilor globale cu cuantum redus la 50%, 30% sau 0% din partea cuantumului de referință, fiind în concordanță deplină cu art.84 din REGULAMENTUL UE 2015/2446. Modificarea va reduce costurile în legătură cu contractarea unei garanții de către agenții economici.
3. Codul vamal este completat cu un nou articol 1071 ce are drept scop transpunerea art.85 din REGULAMENTUL UE 2015/2446, și anume termenul de notificare a garantului în cazul regimului de tranzit privind:

- neîncheierii regimului (9 luni);- este pasibil la achitarea creanțelor (3 ani).În cazul omiterii termenii de notificare menționați supra, garantul este eliberat de obligațiile sale.1. Modificările efectuate la alin.(5) și (6) din art.109 vizează:
* precizarea faptului că Serviciul Vamal va notifica debitorul cu privire la datoriile vamale (în cazul în care suma datoriei nu corespunde cu cea inclusă în declarație) atunci când acesta este în măsură să determine cuantumul acestora;
* decizia de regularizare urmează să reflecte după caz majorările de întîrziere.
1. Modificările prevăzute la art.110 sunt efectuate pentru a transpune în întregime art.103 din Codul Vamal al Uniunii, și anume:
* termenul de prescripție de 3 ani urmează să se refere la notificarea datoriei vamale (nu la stabilirea acesteia);
* în cazul infracțiunilor termenul de prescripție în care urmează să aibă loc notificarea este de 10 ani;
* suspendarea termenului în cazul unei căi de atac și comunicării motivelor pentru care intenționează să notifice datoria vamală
1. Modificarea prevăzută în art.111 are caracter redacțional fiind substituit termenul de ”Înscrierea în evidența contabilă” cu ”Înscrierea în fișa de evidență”, precum și trecerea din competența Ministerului Finanțelor în competența Guvernului (Regulamentul privind punerea în aplicare a Codului vamal) a Procedurii de înscriere în fișa de evidență.
2. Modificarea efectuată la art.112 prevede aducerea în concordanță a termenului de înscrierea în fișa de evidență, și anume 14 zile de la data acordării liberului de vamă sau determinării drepturilor de import în conformitate cu art.105 din Codul Vamal al Uniunii.
3. Modificarea art.113 constă în următoarele:
* extinderea de la 7 la 10 zile a termenului de achitare a drepturilor de import cu constituirea unei garanții din momentul acordării liberului de vamă; în cazul AEO – 30 de zile;
* instituirea dreptului Serviciului Vamal de a modifica termenul de plată a datoriei vamale prin încheierea contractelor de eșalonare/amânare a plății datoriei vamale, similar normelor din Codul vamal al Uniunii.
1. Completarea art.116 se efectuează în conformitate cu art.91 din REGULAMENTUL UE 2015/2446 și reglementează termenul suspendării plății în cazul datoriilor vamale care au apărut prin nerespectare și există mai mulți debitori (1 an, prelungit din motive justificative);
2. Expunerea într-o nouă redacție a articolului 118 are drept scop concretizarea modului de încasare a datoriilor restante (executarea silită) precum și a modului în care se calculează și aplică majorarea de întârziere, în conformitate cu art.114 din Codul Vamal al Uniunii.
3. Modificarea art.119 are un caracter de precizare a momentului de când curge termenul de 30 de zile pentru rambursarea cuantumului drepturilor de import și export, și anume din data intrării în vigoare a deciziei de regularizare.
4. La art.122 are loc substituirea Serviciului vamal cu autorități competente a căror eroare duce la rambursarea sau remiterea drepturilor de import sau export. Astfel, eroarea poate fi realizată de mai mult autorități și nu doar de Serviciul Vamal.
5. Modificarea art.124 vizează:
* termenul de depunere a unei cereri de remitere sau rambursare în cazul invalidării declarației (30 de zile în cazul invalidării declarației vamale la export, reexport sau perfecționare pasivă; 90 de zile alte situații);
* precizarea că în cazul erorii comise de o autoritate competentă, Serviciul Vamal aprobă decizia de rambursare sau de remitere.
1. Modificările de la art.125 prevede introducerea cazurilor suplimentare de stingere a unei datorii vamale, și anume:

- în cazul persoanei fizice: a decedat, este declarat mort, este declarat dispărut fără urmă, este supus măsurii de ocrotire judiciare (ocrotire provizorie, curatelă sau tutelă).”;- în cazul persoanei juridice în urma încetării activității lui prin lichidare, inclusiv pe cale judiciară, sau prin reorganizare.1. La articolul 128 se completează cu posibilitatea executării silite de către Serviciul Vamal prin încasarea mijloacelor bănești și de pe conturile bancare a garantului (actualmente doar a debitorului).
2. Codul Vamal se completează cu 2 articole noi art.1311 și art.1312 care prevede procedura prin care Serviciul Vamal cere garantului să îndeplinească obligațiile debitorului, în cazul în care acesta din urmă nu dispune de mijloace bănești, precum și procedura de încasarea mijloacelor financiare din conturile bancare ale garantului în cazul în care acesta din urmă nu îndeplinește cerințele prevăzute în cerere sau își îndeplinește doar parțial obligațiile.

**TITLUL IV MĂRFURI INTRODUSE PE TERITORIUL VAMAL**1. Articolul 140 se completează cu un nou alineat (31) pentru a transpune art.127 alin.(6) din Codul vamal al Uniunii care prevede că în cazuri specifice în care informația din notificarea sumară nu este obținută de transportator, importator, destinatar, alte persoane care dețin aceste informații pot fi obligate să le furnizeze. De menționat că notificarea sumară de intrare conține datele necesare pentru analiza de risc în scopul securității și al siguranței.
2. Prohibițiile prevăzute în noul articol 1411 sunt transferate din normele articolului 159, întrucât acestea nu se referă la Titlul V Capitolul I ”Statutul mărfurilor”, ci la Titlul IV Capitolul II Secțiunea I ”Intrarea mărfurilor pe teritoriul vamal”.
3. Modificarea de la art.142 se efectuează în vederea corespunderii normei cu art.134 alin.(1) din Codul Vamal al Uniunii. Astfel, supravegherea vamală urmează să se realizează nu doar în cazul în care mărfurile au fost plasate sub regim special.
4. Reformularea art.143 alin.(4) și art.145 alin.(6) are drept scop precizarea faptului că mărfurile transportate în interiorul zonelor de frontieră sau prin conducte și cabluri și transporturile de importanță economică neglijabilă, precum scrisorile, cărțile poștale, imprimatele sau echivalentul electronic al acestora ținut pe alte suporturi sau mărfurile transportate de către călători, le pot fi aplicate norme speciale altele decât celorlalte mărfuri în cazul transportului la locul desemnat sau prezentării mărfurilor în vamă. Pentru celelalte mărfuri transportul se realizează conform alin.(1) art.143 pe traseul specificat și conform instrucțiunilor eventual precizate de Serviciul Vamal, iar prezentarea în vamă se efectuează conform alin.(1) art.145 imediat după sosirea lor la postul vamal desemnat sau în orice alt loc desemnat sau aprobat de Serviciul Vamal.
5. Modificarea art.148 are drept scop excluderea obligativității furnizării garanției vamale pentru mărfurile străine depozitate temporar.

**TITLUL V** **DISPOZIȚII GENERALE PRIVIND STATUTUL VAMAL,** **PLASAREA MĂRFURILOR SUB UN REGIM VAMAL,** **VERIFICAREA, ACORDAREA LIBERULUI DE VAMĂ** **ȘI DISPUNEREA DE MĂRFURI**1. Codul vamal este completat cu art.1551 care prevede că statutul vamal al mărfurilor autohtone se dovedește prin mijloace bazate pe utilizarea tehnicilor electronice de prelucrare a datelor prevăzute în Regulamentul de punere în aplicare a Codului vamal
2. Articolul 158 se completează cu lit.d) în vederea transpunerii art.154 lit.c) din Codul Vamal al Uniunii, și anume pierderea statutului vamal de mărfuri autohtone în cazul în care acestea au fost plasate sub regimul de destinație finală și fie sunt ulterior abandonate statului, fie sunt distruse și rămân deșeuri.
3. Modificarea articolului 160 alin.(1) și (2) are drept scop transpunerea întocmai a art.158 alin.(1) și (2) a Codului Vamal al Uniunii. Astfel, toate mărfurile destinate plasării sub un anumit regim vamal, cu excepția regimului de zonă liberă, fac obiectul unei declarații vamale corespunzătoare regimului respectiv (actualmente plasarea mărfurilor autohtone sub regimul de zonă liberă sau de antrepozit vamal se efectuează fără depunerea declarației vamale). La fel alin.(2) vine să precizeze faptul că la general declarația vamală se depune folosind tehnici de prelucrare electronică a datelor, și doar în anumite cazuri specifice prevăzute în Cod sau în Regulamentul de punere în aplicare a Codului vamal, poate fi depusă în scris, verbal sau prin orice altă acțiune.
4. Expunerea într-o nouă redacție a articolului 167 are drept scop transpunerea art.146 din REGULAMENTUL UE 2015/2446, care prevede termenii de depunere a unei declarații suplimentare, și anume:
* 10 zile de la acordarea liberului de vamă pentru mărfuri în cazul înscrierea în evidențe cuantumul drepturilor de import sau de export conform art.112 alin.(1) - în termen de.
* în cazul în care o înscriere în evidențe are loc în conformitate cu art. 112 alin. (2) sau când nu apare nicio datorie vamală și declarația suplimentară are caracter periodic sau recapitulativ, perioada acoperită de declarația suplimentară nu depășește o lună calendaristică.
* termenul-limită pentru depunerea declarației suplimentare cu caracter periodic sau recapitulativ este de 10 zile de la data la care expiră perioada de timp acoperită de declarația suplimentară.
* în cazul în care nu apare nicio datorie vamală, termenul-limită de depunere a declarației nu poate depăși 30 de zile de la data acordării liberului de vamă pentru mărfuri.
* Serviciul Vamal va acorda, în circumstanțe temeinic justificate, un termen mai mare dar care nu poate depăși 120 de zile de la data acordării liberului de vamă pentru mărfuri. Cu toate acestea, în circumstanțe excepționale justificate în mod corespunzător legate de valoarea în vamă a mărfurilor, acest termen poate fi prelungit, dar nu poate depăși doi ani de la data acordării liberului de vamă pentru mărfuri.”.
1. Modificările la art.169 au drept scop aducerea în concordanță cu art.170 alin.(3) lit.a) din Codul vamal al Uniunii și anume stabilirea declaranților ce nu au obligația de a fi stabiliți pe teritoriul vamal, și anume:
* persoanele care depun o declarație vamală pentru tranzit sau pentru admitere temporară (actualmente pentru admiterea temporară doar călătorii);
* persoane care depun ocazional o declarație vamală, inclusiv pentru destinație finală sau perfecționare activă, cu condiția ca Serviciul Vamal să considere acest lucru justificat; (adăugarea precizării inclusiv pentru destinație finală sau perfecționare activă).
1. Articolul 172 este completat cu un nou alineat (3) potrivit căruia organul vamal este în drept să modifice declarația vamală, din oficiu și cu înștiințarea declarantului, într-o perioadă de 4 ani de la data depunerii acesteia, dacă modificarea respectivă nu generează obligații vamale.
2. Completarea art.174 cu alin.(3) are drept scop transpunerea art.248 alin.(3) din REGULAMENTUL UE 2015/2446, care prevede că în cazul în care postul vamal de export este informat, în conformitate cu Regulamentul de punere în aplicare a Codului vamal, că mărfurile nu au părăsit teritoriul vamal, acesta invalidează imediat declarația în cauză și, după caz, va invalida imediat certificarea relevantă de ieșire a mărfurilor.
3. Modificarea art.179 alin.(2) lit.b) și completarea cu alin.(5) se realizează pentru a transpune art.150 alin.(2) și alin.(4) din REGULAMENTUL UE 2015/2446, referindu-se la condițiile de acordare a autorizației de depunere a unei declarații vamale sub forma unei înscrieri în evidențele declarantului.

**TITLUL VI** **PUNEREA ÎN LIBERĂ CIRCULAȚIE ȘI SCUTIREA** **DE DREPTURI DE IMPORT**1. Modificarea la art.215 alin.(1) are drept scop acordarea dreptului Serviciului Vamal de a prelungi, în cazul unor motive speciale, termenul de 2 ani de la data dobândirii dreptului la moștenire pentru punerea în liberă circulație a bunurilor personale moștenite cu scutirea de drepturi de import.
2. Modificarea prevăzută la articolul 219 vizează scutirea de taxa vamală (actualmente drepturi de import) a loturilor de marfă care sunt expediate direct dintr-o țară străină unui destinatar în Republica Moldova și conțin bunuri a căror valoare intrinsecă nu depășește 150 de euro/lot marfă, ceea ce corespunde cu art. 23 REGULAMENTULUI (CE) NR. 1186/2009 AL CONSILIULUI din 16 noiembrie 2009 de instituire a unui regim comunitar de scutiri de taxe vamale. Bunurile respective vor fi scutite de TVA conform prevederilor Codului fiscal. Este de menționat că conform directivelor UE, acestea nu sunt scutite de TVA.
3. Completarea art.220 cu lit.d) prevede că scutirea loturilor de marfă care sunt expediate direct dintr-o țară străină unui destinatar în Republica Moldova și conțin bunuri a căror valoare intrinsecă nu depășește 150 de euro/lot marfă nu se va aplica în cazul în care acestea nu poartă caracter ocazional.
4. Completarea art.225 cu alin.(3) are drept scop scutirea de drepturi de import a următoarelor categorii de bunuri aflate în bagajele personale ale călătorilor:

a) hainele şi încălţămintea personală, obiectele de parfumerie, cosmetică, igienă şi medicamente, precum şi produse alimentare de necesitate personală, cu excepția celor prevăzute la art.198 pct.1) lit. a) și lit. b);b) o mașină de prelucrare automată a datelor (poziția tarifară 8471), 2 unități de telefoane pentru rețeaua de telefonie mobilă și pentru alte rețele fără fir (poziția tarifară 8517 12 000), 1 unitate din grupa: instrumente și aparate optice, fotografice, cinematografice (categoria 90), 1 unitate ceas de toate tipurile (categoria 91), obiecte din piele: articole de voiaj, genți și alte produse similare (categoria 42).”.1. Valoarea în vamă menționată la art.204 alin.(2), art.212 alin.(2) art.239 alin.(2) art.240 alin.(2) și (3), art.265 alin.(1) urmează să fie determinată la data schimbării destinației (actualmente momentul introducerii bunurilor).
2. Titlul VI ”Punerea în liberă circulație și scutirea de drepturi de import”, Capitolul II ”Scutirea de drepturi de import” se completează cu Secțiunile 27-29 cu următoarele scutiri (conform REGULAMENTULUI (CE) NR. 1186/2009 AL CONSILIULUI din 16 noiembrie 2009 de instituire a unui regim comunitar de scutiri de taxe vamale):
3. Mărfuri pentru filantropie (caritate):
4. În scopuri generale
5. În folosul persoanelor cu handicap

1. Bunuri pentru uzul persoanelor nevăzătoare (scutirea doar de taxa vamală)2. Bunuri pentru uzul altor persoane cu handicap (scutirea doar de taxa vamală)C. În beneficiul victimelor dezastrelor1. Mijloace de producție și alte echipamente importate cu ocazia unui transfer de activități dintr-o țară străină pe teritoriul vamal (scutirea doar de taxa vamală)
2. Materia primă, materialele, accesoriile, ambalajul primar și articolele de completare importate care se utilizează la fabricarea în exclusivitate a mărfurilor destinate exportului (prevedere națională)

**TITLUL VII** **REGIMURI SPECIALE**1. Modificarea art.279 alin.(1) lit.a) are drept scop precizarea că pentru regimul de destinație finală (regim special) urmează a fi solicitată autorizație de la Serviciul Vamal.
2. Prin modificarea art.288 se extinde termenul de circulație a mărfurilor sub regimul de antrepozit vamal de la 24 ore la 8 zile. La fel este introdusă prevederea conform căruia în cazul în care mărfurile circulă în cadrul antrepozitului vamal de la spațiile de depozitare la biroul vamal de ieșire, înregistrările în evidențe trebuie să ofere informații despre ieșirea mărfurilor în termen de 30 de zile de la scoaterea mărfurilor din antrepozitul vamal. La cererea titularului regimului, biroul vamal poate prelungi acest termen cu cel mult 5 zile.
3. Modificarea art.290 are drept scop expunerea acestuia în conformitate cu art.223 alin.(1) și alin.(2) din Codul vamal al Uniunii, conform căruia mărfurile echivalente sunt mărfuri autohtone depozitate, utilizate sau prelucrate în locul mărfurilor plasate sub un regim special (actualmente alin.(1) face referire doar la perfecționarea activă, ori acestea pot fi utilizate în alte regimuri speciale, precum antrepozitare vamală, zone libere, destinație finală și prelucrare, sau admitere temporară în anumite cazuri).
4. Modificarea alin.(1) din art.291 are drept scop transpunerea art.226 alin. (1) din Codul vamal al Uniunii, care prevede interzicerea aplicării altor tipuri de taxe de rând cu cele vamale la efectuarea regimului de tranzit extern.
5. Modificarea la art.303 alin.(1) are drept scop acordarea dreptului biroului vamal, în cazul în care există o necesitate economică și supravegherea vamală nu este afectată, să autorizeze , într-un antrepozit vamal, prelucrarea mărfurilor plasate sub regimul de destinație finală (actualmente doar perfecționarea activă), ceea ce corespunde cu art.241 alin.(1) din Codul vamal al Uniunii.
6. Completarea art.311 alin.(1) vizează introducerea determinării punctelor de acces și ieșire la crearea zonelor libere, ceea ce corespunde cu art.243 alin.(1) din Codul vamal al Uniunii.
7. Prevederile art.318 alin.(2) este ajustat la normele expuse în art.250 din Codul vamal al Uniunii, care prevede una din condițiile utilizării regimului de admitere temporară ca titularul regimului să fie stabilit în afara teritoriului vamal al Republicii Moldova, cu excepția cazurilor care vor fi prevăzute în Regulamentul de punere în aplicare a Codului vamal.
8. Art.323 se completează cu alin.(21) care prevede termenul maxim (3 ani) de supraveghere vamală a mărfurilor plasate în destinație finală în situația în care mărfurile se pretează la utilizări repetate.
9. Codul vamal se completează cu un nou articol 3301 care reglementează aplicarea scutirii totale de drepturi de import în cazul produselor transformate rezultate din mărfuri plasate sub regimul de perfecționare pasivă în cazul în care acestea au fost reparate sau modificate într-o țară sau pe un teritoriu cu care Republica Moldova a încheiat un acord internațional care prevede acordarea unei astfel de scutiri. De menționat că aceasta transpune art.260 din Codul vamal al Uniunii.

**TITLUL VIII** **MĂRFURI SCOASE DE PE TERITORIUL VAMAL**1. Modificarea art.334 are drept scop stabilirea că mărfurile scoase de pe teritoriul vamal după ce au fost plasate sub regimul de destinație finală nu cad sub incidența regimului de export, similar prevederilor art.269 alin.(2) lit.b) din Codul vamal al Uniunii.
2. Articolul 336 se completează cu un nou alineat (3) potrivit căruia obligația depunerii unei declarații sumare de ieșire pentru mărfurile scoase de pe teritoriul vamal poate fi anulată dacă declarația vamală sau declarația de reexport ce conține cel puțin datele necesare pentru notificarea sumară de ieșire se depune în mod corespunzător.

**TITLUL IX** **FORME SPECIFICE ALE CONTROLULUI VAMAL**1. Articolul 343 se completează cu noi forme de control vamal și anume: controlul radiologic și controlul neintruziv.
2. Modificarea art.350 are drept scop completarea locurilor în care se efectuează controlul vamal de către echipele mobile și anume bordul navelor și aeronavelor, inclusiv în porturi și aeroporturi, precum și delegarea Guvernului privind organizarea și desfășurarea activității echipelor mobile.

Totodată, se propune completarea cu un articol nou care stabilește sarcinile de bază ale echipelor mobile.1. Modificările la art.353 vizează reglementarea procedurii de comunicare persoanei supuse controlului a Ordinului de control. Astfel, comunicarea la adresa electronică indicată a persoanei controlate și recepționarea ordinului de control în format electronic, semnat cu semnătură electronică avansată calificată, se consideră comunicare la sediul acesteia. La fel, se prelungește de la 7 la 14 zile întocmirea actului de audit postvămuire de la data aducerii la cunoștință a procesului-verbal de examinare preliminară a rezultatelor auditului postvămuire.
2. Modificarea art.355 are drept scop prelungirea de la 10 zile la 20 de zile a termenului de prezentare a dezacordului aferent rezultatelor controlului ulterior.
3. Modificarea art.365 vizează reducerea termenului de la 3 la 1 an de distrugere de către titularul de drepturi a mărfurilor care aduc atingere unui drept de proprietate intelectuală.
4. Prin modificările la art.372 a fost majorat, de la 5 la 8 numărul unităților de bijuterii din metale și pietre prețioase ce pot fi introduse/scoase de pe teritoriul vamal de către călători.

**TITLUL X** **CONTRAVENȚIILE VAMALE ȘI RĂSPUNDEREA** **PENTRU SĂVÂRȘIREA ACESTORA**1. La art.384 alin.(1) a fost modificată baza de calcul a amenzii pentru depunerea declarației vamale sau a documentelor de însoțire a mărfurilor cu date eronate despre cantitatea sau greutatea mărfurilor transportate, dacă acest fapt conduce la exonerarea totală sau parțială de drepturi de import, din ”suma diminuată (nedeclarată) a drepturilor de import” în ”valoarea în vamă a mărfii nedeclarate”.
2. Codul Vamal este completat cu o nouă sancțiune ce se referă la prezentarea către Serviciul Vamal a documentelor care conțin date eronate, în vederea obținerii unei autorizații de acordare a statutului de AEO, mărimea căreia va varia între la 5000 la 25000 de lei în dependență de circumstanțele cazului.
3. La art.386 se propune modificarea textului ,,100000 la 300000 de lei” cu textul ,,40 la 100% din valoarea în vamă a mărfurilor respective” deoarece, datele statistice reflectă cazuri de rețineri a mărfurilor care aduc atingere drepturilor de proprietate intelectuală în cantități neînsemnate (câte 5 - 10 unități), iar aplicarea amenzilor de 100000 - 300000 mii lei ar veni în contradicție cu principiul individualizării răspunderii contravenționale, or, agentul constatator la aplicarea sancțiunii este obligat să țină cont de gradul prejudiciabil al contravenției, care în redacția actuală depășește cu mult mărimea prejudiciului cauzat titularului de drept, atunci când se reține o cantitate mică de marfă.
4. Se propune completarea Codului cu un nou capitol ce prevede reglementarea procedurii de comercializare de către Serviciul Vamal a bunurilor confiscate, sechestrate și abandonate în favoarea statului, procedură realizată la moment de către Serviciul Fiscal de Stat. Conform măsurii propuse comercializarea mărfurilor confiscate de către Serviciul Vamal se va efectua prin negocieri directe cu contravenientul, în termen de 15 zile, calculate din momentul aducerii la cunoștința contravenientului a deciziei privind confiscarea acestora. Comercializarea mărfurilor sechestrate de către Serviciul Vamal și a celor abandonate în favoarea statului ca urmare a derulării unei proceduri vamale, se va efectua la licitații. Este important de menționat că conceptul presupune că mijloacele bănești obținute în urma comercializării, se vor aloca Serviciului Vamal, în cuantum de 10% din acea sumă. Scopul măsurii respective constă în eficientizarea instrumentelor de administrare vamală.

 **Legea nr.256/2022 pentru modificarea unor acte normative**Se propune ajustarea pozițiilor tarifare în vederea aducerii în concordanță a acestora cu prevederile aferent modificării Legii nr.172/2014 privind aprobarea Nomenclaturii combinate a mărfurilor. |

 |
| **5. Fundamentarea economico-financiară** |
| Se preconizează că urmare a implementării măsurilor propuse, acestea vor avea un impact neutru, suma încasărilor bugetare suplimentare fiind aproximativ egală cu suma diminuărilor. Totodată, prin măsurile ce sporesc accesul la lichidități a întreprinderilor, se preconizează o creștere a activităților economice, iar efectele acestor măsuri să vor resimți și în anii viitori.  |
| **6. Modul de încorporare a actului în cadrul normativ în vigoare** |
| Prezentul proiect este elaborat în conformitate cu legislația în vigoare. Întru implementarea definitivă a unor propuneri enunțate supra va fi ajustat/elaborat cadrul normativ secundar. |
| **7. Avizarea şi consultarea publică a proiectului** |
| În scopul respectării prevederilor Legii nr.239/2008 privind transparența în procesul decizional, anunțul privind inițierea procesului de elaborare a proiectului este plasat pe pagina oficială a Ministerului Finanțelor, la compartimentul Transparența decizională/Consultări publice și va asigura avizarea acestuia de către instituțiile interesate. În conformitate cu prevederile Regulamentului Guvernului, aprobat prin Hotărârea Guvernului nr.610/2018, prezentul proiect urmează a fi avizat de către Ministerul Justiției, Ministerul Economiei, Ministerul Agriculturii și Industriei Alimentare, Ministerul Infrastructurii și Dezvoltării Regionale, Ministerul Sănătății, Ministerul Muncii și Protecției Sociale, Ministerul Educației și Cercetării, Ministerul Culturii, Ministerul Mediului, Ministerul Apărării, Ministerul Afacerilor Externe și Integrării Europene, Ministerul Afacerilor Interne, Comisia Națională a Pieței Financiare, Banca Națională a Moldovei și cu alte părți interesate. |
| **8. Constatările expertizei anticorupţie** |
| Proiectul de lege urmează a fi remis pentru expertiză anticorupție după recepționarea obiecțiilor și propunerilor de la părțile interesate. |
| **9. Constatările expertizei de compatibilitate** |
| Informaţia privind rezultatele expertizei de compatibilitate va fi inclusă în sinteza obiecţiilor şi propunerilor/recomandărilor la proiect de lege. |
| **10. Constatările expertizei juridice** |
| Informaţia privind rezultatele expertizei juridice va fi inclusă în sinteza obiecţiilor şi propunerilor/recomandărilor la proiect de lege. |

**MINISTRU Dumitru BUDIANSCHI**